প্রত্যক্ষদর্শীরা জানিয়েছেন, সকালে সমুদ্র সৈকতের লাবনী পয়েন্টে গোসল করতে নামেন কিছু পর্যটক। হোটেলে ফেরার পথে একা হয়ে যাওয়া এক পর্যটককে ছিনতাইকারীরা কৌশলে ঝাউবনে নিয়ে গিয়ে মালামাল ছিনতাইয়ের চেষ্টা করছিলেন। এ সময় সাদা পোশাকে দায়িত্বরত পুলিশ কনস্টেবল পারভেজ ছিনতাইকারীদের হাত থেকে পর্যটককে উদ্ধারে এগিয়ে গেলে ছিনতাইকারীরা পেছন থেকে তাকে ছুরিকাঘাত করে পালিয়ে যায়। স্থানীয়রা তাকে উদ্ধার করে কক্সবাজার সদর হাসপাতালে নিয়ে গেলে দায়িত্বরত চিকিৎসক মৃত ঘোষণা করেন।